pythainlp/thai-financial-dataset huggingface dataset:
บริษัทได้ให้ความสำคัญต่อระบบการควบคุมภายในของบริษัทและบริษัทย่อยเป็นอย่างยิ่ง
เพื่อสามารถป้องกันทรัพย์สินของบริษัทและบริษัทย่อยอันเกิดจากการนำไปใช้โดยมิชอบหรือโดยไม่มีอำนาจ
บริษัทได้กำหนดแผนการดำเนินงานและภารกิจเพื่อการนี้ไว้ชัดเจนและพอเหมาะ
เพื่อเป็นแนวทางในการปฏิบัติงาน และสามารถวัดผลได้ พอสรุปได้ดังนี้

1. จัดโครงสร้างองค์กรที่จะช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยการแบ่งสายงานธุรกิจออกเป็น 3 ส่วนงาน ที่ครอบคลุมหน้าที่ด้านการผลิต การจัดจำหน่าย
การบริหารการเงินและข้อมูล มีผู้จัดการทั่วไป ผู้ช่วยกรรมการผู้จัดการ
และกรรมการรองผู้จัดการแบ่งกันดูแล ซึ่งขึ้นตรงต่อกรรมการผู้จัดการ
แสดงถึงมีสายการปฏิบัติงานที่ควบคุมได้ บริษัทได้กำหนดภาระหน้าที่
อำนาจการดำเนินการของผู้ปฏิบัติงานและผู้บริหารไว้อย่างชัดเจน
มีการแบ่งแยกหน้าที่ของผู้ปฏิบัติงาน ผู้ติดตามควบคุมและการประเมินผลออกจากกัน
เพื่อให้เกิดการถ่วงดุลและเพื่อการตรวจสอบระหว่างกันได้
ทั้งยังทำให้เกิดความโปร่งใสในการปฏิบัติงานและป้องกันการกระทำที่ไม่สุจริต
หรือไม่คำนึงถึงผลประโยชน์ของบริษัท

2. บริษัทได้เล็งเห็นความสำคัญในการพัฒนาระบบสารสนเทศและระบบข้อมูล
เพื่อให้ข้อมูลของบริษัทมีความถูกต้องมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ตามนโยบายการบัญชีและมาตรฐานการบัญชี โดยตั้งแต่ปี 2543
บริษัทได้จัดซื้อระบบ Microsoft Dynamics AX หรือที่ในอดีตเรียกว่า DAMGAARD AXAPTA
SOFTWARE ซึ่งเป็น ERP software
มีฟังก์ชั่นในการทำงานที่ครอบคลุมเกือบจะทุกหน่วยงานของบริษัทตั้งแต่การจัดซื้อ การผลิต การขาย
การบันทึกบัญชี และยังได้มีการพัฒนาระบบเพิ่มเติมอย่างต่อเนื่องเพื่อให้การใช้งานมีประสิทธิภาพ
และสามารถวิเคราะห์และใช้ข้อมูลจากระบบสารเพื่อช่วยตัดสินใจทางธุรกิจได้อย่างถูกต้องและเป็นประโยชน์ต่อองค์กร

3. บริษัทมีคณะกรรมการตรวจสอบ
ทำหน้าที่พิจารณาความเพียงพอของระบบการควบคุมภายในของบริษัท
โดยทำการทบทวนประสิทธิภาพและประสิทธิผลการกำกับและตรวจสอบของบริษัทตามระยะเวลา
โดยเน้นการพิจารณาระบบการควบคุมภายใน
ควบคุมการปฏิบัติงานให้เป็นไปตามกฎหมายข้อบังคับต่าง ๆ
ของทางราชการและประกาศของตลาดหลักทรัพย์แห่งประเทศไทย
หากมีประเด็นที่ต้องปรับปรุงแก้ไขจะรายงานต่อผู้บริหารบริษัท
เพื่อสั่งการให้ผู้บริหารสายงานที่รับผิดชอบดำเนินการแก้ไขต่อไป

4. ในการประชุมคณะกรรมการบริษัท ครั้งที่ 1/2552 เมื่อวันที่ 25 กุมภาพันธ์ 2552
โดยมีกรรมการตรวจสอบทั้งสามคนเข้าร่วมประชุมด้วยนั้น
ประธานกรรมการตรวจสอบได้เสนอแบบประเมินความเพียงพอของระบบการควบคุมภายในซึ่งผ่านการประเมินโดยคณะกรรมการตรวจสอบแล้วต่อที่ประชุมในครั้งนี้
คณะกรรมการบริษัทได้ซักถามข้อมูลในแบบประเมินดังกล่าวจากฝ่ายบริหารและกรรมการตรวจสอบแล้วสรุปว่า
จากการประเมินระบบควบคุมภายในของบริษัทในด้านต่าง ๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 ถึง 3.7 ของแบบประเมิน)
อย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน
7.1 หลักทรัพย์ของบริษัท

บริษัทมีทุนจดทะเบียน 375 ล้านบาท ออกจำหน่ายและเรียกชำระเต็มจำนวนแล้ว 375 ล้านบาท
แบ่งออกเป็นหุ้นสามัญจำนวน 37.5 ล้านหุ้น มูลค่าหุ้นที่ตราไว้หุ้นละ 10 บาท

7.2 ผู้ถือหุ้น

รายชื่อผู้ถือหุ้นที่ถือหุ้นสูงสุด 10 รายแรกพร้อมจำนวนหุ้นที่ถือและสัดส่วนการถือหุ้นล่าสุด ณ ปิด

สมุดทะเบียนผู้ถือหุ้นครั้งหลังสุด ณ วันที่ 12 มีนาคม 2553

  ---- -------------------------------------------- ----------- ----------------
  ที่    ชื่อผู้ถือหุ้น                                      จำนวนหุ้น     % ของจำนวนหุ้นทั้งสิ้น

  1    บริษัท แสงทองอินเตอร์เนชั่นแนล จำกัด                6,000,000   16.00

  2    QUAM SECURITIES COMPANY LIMITED A/C CLIENT   4,436,300   11.83

  3    บริษัท บริหารสินทรัพย์ กรุงเทพพาณิชย์ จำกัด            3,076,200   8.20

  4    บริษัท พรูเด็นเชียล ทีเอสไลฟ์ ประกันชีวิต จำกัด (มหาชน) 3,000,000   8.00

  5    บริษัท ทีเอสไลฟ์แคปปิตอล จำกัด                     2,573,800   6.86

  6    น.ส.พรหมดลพร ศุภภัทรเศรษฐ์                      1,450,500   3.87

  7    เรือตรีกิตติ ศรีศุกรี                               1,367,500   3.65

  8    นายทวี ธนาบุญ                                  1,287,000   3.43

  9    นางดวงดาว ลี้สมบุญ                              1,281,900   3.42

  10   DBS VICKERS SECURITIES (SINGAPORE) PTE LTD   1,260,400   3.36
  ---- -------------------------------------------- ----------- ----------------

7.3 นโยบายหลักในการจ่ายเงินปันผลของบริษัทและบริษัทย่อย

บริษัทได้กำหนดไว้ในนโยบายของบริษัทให้จ่ายเงินปันผลจากกำไรสุทธิเท่านั้น
ห้ามจ่ายจากเงินประเภทอื่น ในกรณีที่บริษัทยังมียอดขาดทุนสะสมอยู่ห้ามมิให้จ่ายเงินปันผล

ก่อนจัดสรรจ่ายเงินปันผลให้บริษัทจัดสรรกำไรสุทธิประจำปี
ส่วนหนึ่งไว้เป็นทุนสำรองตามกฎหมายไม่น้อยกว่าร้อยละ 5
ของกำไรสุทธิประจำปีจนกว่าทุนสำรองนี้จะมีจำนวนไม่น้อยกว่า ร้อยละ 10 ของทุนจดทะเบียน

บริษัทมีนโยบายที่จะจ่ายเงินปันผลในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้สุทธิประจำปีแล้ว โดยจะจ่ายให้แก่ผู้ถือหุ้นในปีถัดไป

นโยบายที่บริษัทย่อยจะจ่ายเงินปันผลให้แก่บริษัทใหญ่ ไม่มีการกำหนดนโยบายเพื่อการนี้เป็นกรณีพิเศษ
โดยจะใช้นโยบายจ่ายเงินปันผลในลักษณะตามที่กล่าวข้างต้นให้แก่ผู้ถือหุ้นในอัตราเดียวเท่ากันหมดทุกราย
ข้อพิพาททางกฎหมาย ซึ่งบริษัทหรือบริษัทย่อยเป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด
ทั้งนี้เฉพาะคดีที่อาจมีผลกระทบด้านลบต่อทรัพย์สินของบริษัทย่อยที่จำนวนสูงกว่า ร้อยละ 5
ของส่วนถือหุ้น ณ วันสิ้นปีบัญชี 2552

- ไม่มี –
ส่วนที่ 2

การรับรองความถูกต้องของข้อมูล

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว
ด้วยความระมัดระวังบริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วน
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 มกราคม 2552
    ต่อผู้สอบบัญชีและกรรมการตรวจสอบบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายสาโรจน์ พัฒนะคูหา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสาโรจน์ พัฒนะคูหา กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ

1. นายชาญ อรัญวัฒน์ กรรมการผู้จัดการ

2. นายชัยวัฒน์ ศิริอำพันธ์กุล กรรมการรองผู้จัดการ

  ชื่อ ตำแหน่ง

ผู้รับมอบอำนาจ

นายสาโรจน์ พัฒนะคูหา เลขานุการ

คณะกรรมการตรวจสอบ

รายงานของคณะกรรมการตรวจสอบ

ในรอบปี พ.ศ. 2552 คณะกรรมการตรวจสอบได้มีการประชุมทุกไตรมาสรวม 4 ครั้ง
มีกรรมการเข้าร่วมประชุมครอบองค์ประชุมทุกครั้ง
ซึ่งได้รายงานผลการประชุมต่อคณะกรรมการบริษัทโดยตลอด
และได้ปฏิบัติหน้าที่ตามขอบเขตความรับผิดชอบดังนี้

1.  สอบทานงบการเงินทั้งรายไตรมาสและงบการเงินประจำปี 2552 ว่าครบถ้วนถูกต้อง
    และมีการเปิดเผยข้อมูลอย่างเพียงพอ

2.  จัดให้มีการประชุมกับผู้สอบบัญชี 1 ครั้ง โดยไม่มีฝ่ายจัดการเข้าร่วมประชุมด้วย
    เพื่อทบทวนความเหมาะสมและความพอเพียงของระบบการควบคุมภายในและระบบการตรวจสอบภายใน
    รวมถึงการปฏิบัติตามกฎหมายและข้อกำหนดต่างๆ

3.  ปรับปรุงโครงสร้างองค์กรฝ่ายบริหาร
    เพื่อเพิ่มความคล่องตัวและเพิ่มประสิทธิภาพในการบริหารจัดการกิจกรรมของบริษัท

4.  จากสภาวะแวดล้อมทางเศรษฐกิจได้ติดตามดูแลแผนการดำเนินธุรกิจโดยเน้นหนักทางด้านการตลาด
    มีเป้าหมายในการขยายฐานลูกค้าเป็นสำคัญ

5.  เสนอคณะกรรมการบริษัทพิจารณาแต่งตั้งสำนักงาน ดร.วิรัช แอนด์ แอสโซซิเอทส์
    เป็นผู้สอบบัญชี งบดุลและงบการเงิน ของปีการเงิน พ.ศ. 2553
    พร้อมทั้งพิจารณาค่าตอบแทนเพื่อนำเสนอที่ประชุมผู้ถือหุ้นพิจารณาอนุมัติต่อไป

(นายเกียรติพงศ์ กาญจนภี)

ประธานคณะกรรมการตรวจสอบ
สารบัญ

 หน้า

ส่วนที่ 1 บริษัทที่ออกหลักทรัพย์

1. ข้อมูลทั่วไป 1

2. ปัจจัยความเสี่ยง 3

3. ลักษณะการประกอบธุรกิจ 5

4. การประกอบธุรกิจของแต่ละสายผลิตภัณฑ์ 7

5. ทรัพย์สินที่ใช้ในการประกอบธุรกิจ 11

6. ข้อพิพาททางกฎหมาย 12

7. โครงสร้างเงินทุน 13

8. การจัดการ 14

9. การควบคุมภายใน 29

10. รายการระหว่างกัน 30

11. ฐานะการเงินและผลการดำเนินงาน 31

12. ข้อมูลอื่นที่เกี่ยวข้อง 44

ส่วนที่ 2 การรับรองความถูกต้องของข้อมูล 46 

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 อื่น ๆ
บริษัท ทีพีพี อินเตอร์เนชั่นแนล จำกัด

หมายเหตุ

 = กรรมการ  = ประธานกรรมการ
ข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญของบริษัท ในปี 2552
จะเป็นการพัฒนาศักยภาพการบริหารงานภายในของบริษัทเป็นส่วนใหญ่เพื่อเพิ่มประสิทธิภาพในการผลิต
เพิ่มศักยภาพในการแข่งขันและเพิ่มคุณภาพของบุคลากรบริษัท จึงรายงานให้ผู้ถือหุ้นทราบดังนี้

12.1 การขอรับรองมาตรฐาน ISO 14001

ทาง บมจ. ไทยบรรจุภัณฑ์และการพิมพ์
ได้มีการปรับแผนงานให้เหมาะสมกับผลการดำเนินการในการการก่อสร้างระบบบำบัด
ดังนั้นจึงปรับแผนงานโดยจะขอรับรองระบบมาตรฐาน ISO 14001 ภายในปี 2552

12.2 ระบบสารสนเทศ

ในปี 2552 นี้บริษัทฯ มีโครงการที่จะนำซอฟต์แวร์ต่างๆ ในกลุ่ม OSS หรือ Open Source
Software ซอฟต์แวร์ที่เปิดเผยต้นฉบับ ให้เสรีภาพในการแจกจ่าย เผยแพร่และปรับปรุง
นับเป็นนวัตกรรมอันยิ่งใหญ่ที่ได้รับการยอมรับอย่างกว้างขวางจากทุกวงการทุกประเทศมาประยุกต์และพัฒนาระบบงานต่างๆ
เพื่อให้สอดคล้องกับแนวคิดเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัวที่ได้ทรงพระราชทานแก่พสกนิกรชาวไทย
รวมทั้งยังเป็นแนวทางที่เป็นรูปธรรมในการใช้ ICT อย่างมีคุณธรรมและจริยธรรม
โดยจะดำเนินการศึกษาความสามารถ คุณสมบัติและฟังก์ชั่นการทำงานของซอฟต์แวร์ในกลุ่ม OSS
และเลือกใช้งานซอฟท์แวร์ดังกล่าวเพื่อพัฒนาระบบงานภายในบริษัท
อันประกอบด้วยระบบงานสำนักงานเช่น ซอฟต์แวร์จัดการงานเอกสาร งานคำนวณ สื่อนำเสนอ
งานกราฟฟิก บริหารโครงการ และระบบงานออนไลน์ด้วยเทคโนโลยี่อินเทอร์เนต ได้แก่ เว็บไซต์
ระบบ e-Learning ระบบบริหารจัดการความรู้ และระบบอินเทอร์เน็ต
ตลอดจนส่งเสริมสนับสนุนการใช้งานให้กับพนักงานโดยจะทำการถ่ายทอดความรู้ให้พนักงานด้วยการจัดกิจกรรมสัมมนา
ฝึกอบรมทั้งภาคทฤษฎีและปฏิบัติ
เพื่อให้ผู้เข้ารับการอบรมสามารถนำความรู้ไปประยุกต์และเผยแพร่ต่อในองค์การ
นับเป็นการขยายฐานความรู้การใช้ OSS สำหรับการบริหารจัดการทรัพยากรสารสนเทศของบริษัทฯ
อย่างเต็มรูปแบบ นอกจากนี้จะทำการเลือกใช้ซอฟต์แวร์ในกลุ่ม Freeware
ซึ่งเป็นซอฟต์แวร์ที่อนุญาตให้ใช้งาน ไม่เสียค่าใช้จ่าย
และถูกกฎหมายเป็นซอฟต์แวร์ทางเลือกที่บริษัทจะเลือกใช้งานร่วมกับ OSS
เพื่อให้เหมาะสมกับความต้องการและระบบงานของบริษัทต่อไป

12.3 แนวทางการรองรับวิกฤตเศรษฐกิจที่กำลังเกิดขึ้น

ในปี 2552 บริษัทฯ ได้มีนโยบายลดต้นทุนในการผลิต
โดยจัดกิจกรรมภายในเพื่อเป็นการกระตุ้นให้บุคลากรในองค์กรหันมาสนใจในการปรับปรุงสายการผลิตให้มีประสิทธิภาพมากขึ้นลดการสูญเสีย
ลดเวลาในการตั้งเครื่อง
โดยการปรับปรุงดังกล่าวเกิดขึ้นจากผู้ปฏิบัติงานโดยตรงเป็นผู้นำเสนอและปรับปรุงแก้ไข

บริษัทฯ
ได้ทำการขยายฐานลูกค้ารายใหม่ในแต่ละกลุ่มอุตสาหกรรมเพื่อเพิ่มยอดขายจากลูกค้ารายใหม่ไปชดเชยในลูกค้าเดิมของบริษัทที่ลดลง
โดยได้เริ่มดำเนินการมาตั้งแต่กลางปี 2551 และเริ่มสัมฤทธิ์ผลบ้างแล้วมาตั้งแต่ปลายปี 2551

การแข่งขันในเรื่องของราคายิ่งทวีความรุนแรงกันมากขึ้น
เพราะจะต้องขยายฐานของลูกค้าใหม่เพื่อมาชดเชยในลูกค้ารายเก่าที่มีแนวโน้มลดลงในทุกอุตสาหกรรม

12.4 การพัฒนาผลิตภัณฑ์ต้นแบบของบริษัทฯ

ปัจจุบันบริษัทฯ ได้ทดลองพัฒนาผลิตภัณฑ์ต้นแบบของบริษัทฯ
ขึ้นมาชนิดหนึ่งและอยู่ระหว่างการนำเสนอออกทดสอบตลาด
โดยเป็นผลิตภัณฑ์ในกลุ่มของใช้ในสำนักงานประเภทผลิตภัณฑ์กระดาษเพื่อการจัดการเอกสาร
และในปีหน้านี้บริษัทฯ ได้วางแผนที่จะทำการศึกษาและพัฒนาผลิตภัณฑ์ในกลุ่มอื่นๆ ต่อไปด้วยเช่น
กลุ่มอุปกรณ์เครื่องใช้ในบ้านพักอาศัย เป็นต้น
โดยดูจากแนวโน้มและผลการตอบรับของตลาดเป็นสำคัญ
บริษัทมีรายการที่เกี่ยวข้องกันกับบริษัทย่อย (เกี่ยวข้องกันโดยการโอนหุ้นและ/หรือกรรมการร่วมกัน)
ดังนั้น งบการเงินที่จัดทำขึ้นจึงแสดงรวมถึงผลของรายการดังกล่าว
ซึ่งเป็นไปตามเงื่อนไขที่ระบุไว้ในสัญญาที่ทำร่วมกันและเป็นไปตามปกติทางธุรกิจ

รายการกับบริษัท ทีพีพี อินเตอร์เนชั่นแนล จำกัด ที่ได้ตัดออกจากงบการเงินรวม มีดังนี้

(หน่วย : ล้านบาท)

  ----------------------------------- ------------------ -----------------
  รายการที่เกี่ยวข้องกันในงบกำไรขาดทุน       31 ธันวาคม 2552     31 ธันวาคม 2551

  รายได้อื่น                                                

  ค่าที่ปรึกษา                            0.12               0.48
  ----------------------------------- ------------------ -----------------
ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจซึ่งทรัพย์สินทั้งหมดติดตั้งอยู่ในบริษัทในบริเวณเดียวกัน
คือตั้งที่โรงงานเลขที่ 9/9 หมู่ที่ 6 ถนนกิ่งแก้วตำบลราชาเทวะ อำเภอบางพลี
จังหวัดสมุทรปราการ สรุปได้ดังนี้

  ---------------------------- ----------- --------------------------- ---------------------------------------
  ลักษณะทรัพย์สิน                  กรรมสิทธ์     มูลค่าทางบัญชีหลังหักค่าเสื่อมราคา   วงเงินภาระผูกพันจำนองเป็นหลักประกัน(ล้านบาท)
                                           (ล้านบาท)                    

  ที่ดิน 5 แปลง รวมเนื้อที่ 31.5 ไร่   เป็นเจ้าของ   330.25                      60

  เครื่องจักรหลักสำคัญที่ใช้ในการผลิต   เป็นเจ้าของ   39.6                        60
  ทุกขนาด รวม 25 เครื่อง                                                  

  อาคารโรงงาน 3 โรง            เป็นเจ้าของ   9.26                        60
  รวมเนื้อที่อาคารโรงงานประมาณ                                             
  12,400 ตารางเมตร                                                     

  อาคารสำนักงาน 1 หลัง 2         เป็นเจ้าของ   0.42                        -
  ชั้นเนื้อที่อาคารประมาณ 640                                                
  ตารางเมตร                                                            
  ---------------------------- ----------- --------------------------- ---------------------------------------

* ในปี 2551 มีการประเมินราคาที่ดินเพิ่มขึ้น 291.83 ล้านบาท

นโยบายการลงทุนในบริษัทย่อย

ณ วันที่ 31 ธันวาคม 2552 บริษัทมีเงินลงทุนในบริษัทย่อยในธุรกิจต่าง ๆ คือ
ลงทุนในธุรกิจเข้าถือหุ้นในบริษัทอื่นหรือเข้าบริหารโครงการ คือ บริษัท ที พี พี อินเตอร์เนชั่นแนล
จำกัด มูลค่ารวม 29.70 ล้านบาท เท่ากับ 99% ของทุนชำระแล้ว คิดเป็นร้อยละ 4.50
ของทรัพย์สินรวมของบริษัท บริษัทมีนโยบาย ที่จะขยายการลงทุนไปยังกิจการอื่นๆ
ที่บริษัทพิจารณาว่ามีแนวโน้มที่ดีในอนาคตโดยเน้นโครงการที่บริษัทสามารถหาผู้ชำนาญการและมีความเสี่ยงต่ำในการดำเนินโครงการ

การควบคุมดูแลบริษัทย่อย

บริษัทจะควบคุมดูแลบริษัทย่อย โดยการส่งกรรมการของบริษัทเข้าเป็นตัวแทนของบริษัท ในคณะ
กรรมการของบริษัทย่อย ถ้าหากบริษัทย่อยมีการดำเนินกิจการใดที่อาจกระทบต่อบริษัทโดยตรงแล้ว
ให้นำเรื่องที่เกิดขึ้นแจ้งหรือเสนอต่อที่ประชุมคณะ กรรมการบริษัทเพื่อรับทราบ เช่น
การเข้าเซ็นสัญญาเพื่อร่วมทุนหรือเข้าประมูลและบริหารโครงการต่าง ๆ เป็นต้น
“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอ รับรองว่า

  (1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
  ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
  และกระแสเงินสดของบริษัทและบริษัทย่อยแล้ว

  (2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
  เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
  รวมทั้งควบคุมดูแลให้มีการปฏิบัติตามระบบดังกล่าว

  (3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
  และบริษัทได้แจ้งข้อมูลการประเมินระบบการควบคุมภายใน ณ วันที่ 17 มกราคม 2562
  ต่อผู้สอบบัญชีและกรรมการตรวจสอบของบริษัทแล้ว
  ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
  รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
บริษัทได้มอบหมายให้ นายดนุชา น้อยใจบุญ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายดนุชา น้อยใจบุญ กำกับไว้
ข้าพเจ้าจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ*

1. นายดนุชา น้อยใจบุญ กรรมการ

2. นายอนันต์ สันติชีวะเสถียร กรรมการ

ผู้รับมอบอำนาจ

นายดนุชา น้อยใจบุญ กรรมการ
[]

สารบัญ

หน้า

ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ 2

2. ลักษณะการประกอบธุรกิจ 6

3. ปัจจัยความเสี่ยง 26

4. ทรัพย์สินที่ใช้ในการประกอบธุรกิจ 29

5. ข้อพิพาททางกฎหมาย 34

6. ข้อมูลทั่วไปและข้อมูลสำคัญอื่น 34

ส่วนที่ 2 การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น 39

8. โครงสร้างการจัดการ 42

9. การกำกับดูแลกิจการ 52

10. ความรับผิดชอบต่อสังคม 71

11. การควบคุมภายในและการบริหารจัดการความเสี่ยง 80

12. รายการระหว่างกัน 83

ส่วนที่ 3 ฐานะการเงินและผลการดำเนิน

13. ข้อมูลทางการเงินที่สำคัญ 88

14. คำอธิบายและวิเคราะห์ผลการดำเนินงาน 93

การรับรองความถูกต้องของข้อมูล 98

เอกสารแนบ

เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม 99

และเลขานุการบริษัท

เอกสารแนบ 2 รายละเอียดข้อมูลการดำรงตำแหน่งของผู้บริหารและผู้มีอำนาจควบคุม 114

เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน 115

เอกสารแนบ 4 รายละเอียดเกี่ยวกับรายการประเมินราคาทรัพย์สิน 116

ภาคผนวก แบบสอบทานความเพียงพอของระบบการควบคุมภายใน 118
เอกสารแนบ 3 : รายละเอียดเกี่ยวกับหัวหน้างานผู้ตรวจสอบภายใน

ชื่อ-สกุล : นางสุวรรณี สุจริตวณิชพงศ์

ตำแหน่ง : ผู้จัดการฝ่ายตรวจสอบภายใน

อายุ : 63 ปี

การศึกษา / การฝึกอบรม

-   ปริญญาโท บริหารธุรกิจ (การจัดการ) สถาบันบัณฑิตพัฒนบริหารศาสตร์

-   Mini-MIS Certificate Management มหาวิทยาลัยเกษตรศาสตร์

-   Mini-MBA Certificate General Management จุฬาลงกรณ์มหาวิทยาลัย

-   ปริญญาตรี การบัญชี จุฬาลงกรณ์มหาวิทยาลัย

-   หลักสูตรประกาศนียบัตรผู้ตรวจสอบภายในของสมาคมผู้ตรวจสอบภายในแห่งประเทศไทย

ประสบการณ์ทำงาน

-   2548 - ปัจจุบัน ผู้จัดการฝ่ายตรวจสอบภายใน

บริษัท เอกรัฐวิศวกรรม จำกัด (มหาชน)

-   2545 - 2548 ผู้จัดการฝ่ายตรวจสอบภายใน

บริษัท เดลต้า อีเลคโทรนิคส์ (ประเทศไทย) จำกัด (มหาชน)

-   2543 - 2545 ผู้อำนวยการฝ่ายการเงินและบัญชี

บริษัท เทคโนโลยี แอพพลิเคชั่นส์ จำกัด (มหาชน)

-   2538 - 2542 ผู้จัดการฝ่ายบัญชี

บริษัท เอกรัฐวิศวกรรม จำกัด (มหาชน)
ส่วนที่ 2

บริษัทที่ออกหลักทรัพย์

+-------------------+--------------------------------------------------+
| ชื่อบริษัท            | บริษัท เอกรัฐวิศวกรรม จำกัด (มหาชน)                   |
+-------------------+--------------------------------------------------+
| ชื่อภาษาอังกฤษ       | EKARAT ENGINEERING PUBLIC COMPANY LIMITED        |
+-------------------+--------------------------------------------------+
| ล                 | -   ผลิตและจำหน่ายหม้อแปลงไฟฟ้าระบบจำหน่าย            |
| ักษณะการประกอบธุรกิจ |     (Distribution Transformer) ที่มีกำลังไฟฟ้าตั้งแต่ 1  |
|                   |     kVA. ถึง 20,000 kVA. แรงดันไฟฟ้าสูงสุดไม่เกิน 36 kV |
|                   |                                                  |
|                   | -                                                |
|                   | งานบริการบำรุงรักษาและซ่อมแซมหม้อแปลงไฟฟ้าและงานออกแบบ |
|                   |     ติดตั้งและบำรุงรักษาระบบไฟฟ้า                      |
|                   |                                                  |
|                   | -   งานพลังงาน ได้แก่                               |
|                   |                                                  |
|                   |  งานบริการออกแบบและติดตั้งระบบผลิตไฟฟ้าจากเซลล์แสงอาทิตย์ |
|                   |     และงานอนุรักษ์พลังงาน                            |
+-------------------+--------------------------------------------------+
| ที่ตั้งสำนักงานใหญ่     | 9/291 อาคารยู เอ็ม ทาวเวอร์ ชั้น 28 ถนนรามคำแหง       |
|                   | แขวงสวนหลวง เขตสวนหลวง กรุงเทพ 10250              |
+-------------------+--------------------------------------------------+
| เลขทะเบียนบริษัท     | 0107537002711                                    |
+-------------------+--------------------------------------------------+
| เว็บไซต์            | http://www.ekarat-transformer.com                |
+-------------------+--------------------------------------------------+
| โทรศัพท์            | 0 2719 8777 (อัตโนมัติ 30 เลขหมาย)                  |
+-------------------+--------------------------------------------------+
| โทรสาร            | 0 2719 8760-2                                    |
+-------------------+--------------------------------------------------+
-----------------------------------------------------------------------
  เอกสารแนบ 3 อื่นๆ

  -----------------------------------------------------------------------

- ไม่มี -
-----------------------------------------------------------------------
  7. ข้อพิพาททางกฎหมาย

  -----------------------------------------------------------------------

ปัจจุบันบริษัทฯและบริษัทย่อยไม่มีข้อพิพาททางกฎหมายที่มีผลกระทบต่อสินทรัพย์หรือการดำเนินธุรกิจของบริษัทฯและบริษัทย่อย
-----------------------------------------------------------------------
  13. ข้อมูลอื่นที่เกี่ยวข้อง

  -----------------------------------------------------------------------

13.1 บุคคลอ้างอิงอื่นๆ

  (ก) นายทะเบียนหลักทรัพย์ บริษัท ศูนย์รับฝากหลักทรัพย์(ประเทศไทย) จำกัด ชั้น 4,6-7
  อาคารตลาดหลักทรัพย์แห่งประเทศไทย เลขที่ 62 ถนนรัชดาภิเษก แขวงคลองเตย
  เขตคลองเตย กรุงเทพ 10110

  โทรศัพท์ : +66 (0) 2359-1200

  โทรสาร : +66 (0) 2359-1259

  (ข) ผู้สอบบัญชี นางสาวสุกัญญา สุธีประเสริฐ

  ผู้สอบบัญชีรับอนุญาต ทะเบียนเลขที่ 5063

  บริษัท สำนักงาน เอ เอ็ม ซี จำกัด

  191 อาคารสีลมคอมเพล็กซ์ ชั้น 19 ยูนิต 4 ถนนสีลม แขวงสีลม
  เขตบางรัก กรุงเทพ 10500

  โทรศัพท์ : +66 (0) 2231-3980-7

  โทรสาร : +66 (0) 2231-3988

  (ค) ที่ปรึกษาทางการเงิน บริษัท ฟาร์อีสท์ แคปปิตอล แอ๊ดไวเซอรี่ จำกัด

  87/2 อาคารซีอาร์ซีทาวเวอร์ ชั้น18 ออลซีซั่นส์เพลส ถนนวิทยุ
  แขวงลุมพินี เขตปทุมวัน กรุงเทพ 10330

  โทรศัพท์ : +66 (0) 2646-2588

  โทรสาร : +66 (0) 2648-1015

13.2 ข้อมูลอื่นที่เกี่ยวข้อง

- ไม่มี -
-----------------------------------------------------------------------
  4. การวิจัยและการพัฒนา

  -----------------------------------------------------------------------

บริษัทฯมีการตั้งคณะทำงานโครงการปรับปรุงพัฒนาหม้อแปลงไฟฟ้าระบบจำหน่ายของบริษัทฯ
โดยคณะทำงานประกอบไปด้วย รองกรรมการผู้จัดการสายงานผลิต วิศวกร
ทีมงานฝ่ายพัฒนาระบบคุณภาพ
โดยมีวัตถุประสงค์เพื่อพัฒนาหม้อแปลงไฟฟ้าระบบจำหน่ายให้มีความแข็งแรง
ทนทานและมีประสิทธิภาพในการใช้งานที่สูงขึ้น
โดยบริษัทฯมีค่าใช้จ่ายในการวิจัยและพัฒนา(เฉพาะค่าวัสดุ) ประมาณปีละ 100,000 บาท

นอกจากนี้บริษัทฯมีการว่าจ้างผู้เชี่ยวชาญจากอิสราเอล คือ Mr.Israel Amit
เพื่อให้คำปรึกษาในเรื่องของการออกแบบผลิตภัณฑ์ตลอดจนการปรับปรุงกระบวนการผลิต
โดยมีค่าใช้จ่ายในการว่าจ้างประมาณปีละ 1,000,000 บาท
(ขึ้นอยู่กับระยะเวลาที่ทำงานให้บริษัทฯ) (สัญญาเริ่มต้นตั้งแต่วันที่ 1 มกราคม 2538
และจะทำการต่ออายุโดยอัตโนมัติ ยกเว้นฝ่ายหนึ่งฝ่ายใดจะบอกเลิกสัญญาโดยภายใน 90 วัน
หลังจากงานที่กำหนดไว้แล้วเสร็จ) รวมถึงบริษัทฯ ยังได้รับการถ่ายทอดเทคโนโลยีการออกแบบ
และการผลิตหม้อแปลงไฟฟ้าระบบจำหน่ายแบบน้ำมันชนิดปิดผนึก
และหม้อแปลงไฟฟ้าระบบจำหน่ายแบบแห้งชนิดเรซิน จาก Strakstrom-Geratebau GmbH
จากประเทศเยอรมันอีกด้วย ทั้งนี้ Starkstrom-Geratebau GmbH
ถ่ายทอดเทคโนโลยีการผลิตหม้อแปลงไฟฟ้าระบบจำหน่ายแบบแห้งชนิดเรซินและหม้อแปลงไฟฟ้าระบบจำหน่ายแบบน้ำมันชนิดปิดผนึกให้แก่บริษัทฯ
โดยมีการทำบันทึกข้อตกลงในการรับถ่ายทอดเทคโนโลยี
แต่ไม่เสียค่าใช้จ่ายใดๆในการรับถ่ายทอดเทคโนโลยีและไม่มีข้อผูกมัดใดๆ กับบริษัทฯ
เนื่องจากบริษัทฯเป็นลูกค้าขดลวดเคลือบเรซินกับ Starkstrom-Geratebau GmbH และบริษัทฯ
มีความสัมพันธ์ที่ดีระหว่างกันมาเป็นเวลานาน ทั้งนี้บริษัทฯจะสามารถรับถ่ายทอดเทคโนโลยีจาก
Strakstrom-Geratebau GmbH ได้ตลอด ตราบที่ยังเป็นลูกค้า

ทั้งนี้จากการวิจัยและพัฒนามาอย่างต่อเนื่องของบริษัทฯทำให้บริษัทได้รับการรับรองมาตรฐานการผลิตจากประเทศต่างๆ
คือ มาตรฐานไทย (มอก.384-2524) มาตรฐานยุโรป (IEC STANDARD) มาตรฐานอเมริกา
(ANSI) มาตรฐานเยอรมัน (VDE&DIN STANDARD) มาตรฐานญี่ปุ่น (JIS)
การทดสอบการลัดวงจรทางไฟฟ้าจากสถาบัน KEMA ประเทศเนเธอร์แลนด์ และสถาบัน CESI
ประเทศอิตาลี รวมทั้งบริษัทฯ ยังได้รับการรับรองระบบบริหารคุณภาพมาตรฐานสากล
TIS/ISO-9001 จากสำนักงานมาตรฐานผลิตภัณฑ์อุตสาหกรรมและ SGS(UKAS)
และมาตรฐานการจัดการสิ่งแวดล้อม ISO 14001 จาก SGS (UKAS)